Kawasaki Ki-64

Το Kawasaki Ki-64 (συμμαχική ονομασία αναφοράς: «Rob») ήταν πειραματικό δικινητήριο μονοθέσιο βαρύ μαχητικό το οποίο αναπτύχθηκε στην Ιαπωνία εν μέσω του Β΄ Παγκοσμίου Πολέμου. Είχε δύο ασυνήθιστα χαρακτηριστικά: αφενός προωθούνταν από δύο κινητήρες Kawasaki Ha-40 (έναν στο ρύγχος και έναν πίσω από το κόκπιτ) που ήταν συνδεδεμένοι σε κοινό άξονα μετάδοσης κίνησης και έστρεφαν δύο αντίθετα περιστρεφόμενες τρίφυλλες έλικες, αφετέρου χρησιμοποιούσε της επιφάνειες των πτερύγων του ως ψύκτρες για την υδρόψυξη των κινητήρων. Η διάταξη αυτή των κινητήρων-συστήματος μετάδοσης κίνησης-ελίκων ονομάστηκε Ha-201.

Το πρώτο και εν τέλει μοναδικό πρωτότυπο πραγματοποίησε την παρθενική του πτήση τον Δεκέμβριο του 1943. Κατά την διάρκεια της πέμπτης δοκιμαστικής πτήσης ο κινητήρας πίσω από το κόκπιτ έπιασε φωτιά και ο πιλότος αναγκάστηκε να πραγματοποιήσει αναγκαστική προσγείωση, προκαλώντας όμως ζημιές στο αεροσκάφος. Στα μέσα του 1944 το όλο πρόγραμμα αδράνησε διότι δόθηκε προτεραιότητα σε άλλες πιο υποσχόμενες σχεδιάσεις. Το μοναδικό Ki-64 δεν καταστράφηκε ολοσχερώς. Έπειτα από την ήττα της Ιαπωνίας στοιχεία του ιδιαίτερου συστήματος ψύξης του στάλθηκαν στις ΗΠΑ για να μελετηθούν.

Δείτε επίσης

 Συγκρίσιμα αεροσκάφη
 Arsenal VB 10
 Bell P-63 Kingcobra
 Blohm & Voss BV 155
 Dornier Do 335

 Κατάλογοι
 Κατάλογος μαχητικών αεροσκαφών
 Κατάλογος αεροσκαφών του Β' Παγκοσμίου Πολέμου

Παραπομπές

Βιβλιογραφία
  (new edition 1987 by Putnam Aeronautical Books, .)




Εξωτερικοί σύνδεσμοι


Κατηγορία:Αεροσκάφη Kawasaki
Κατηγορία:Εμβολοκινητήρια στρατιωτικά αεροσκάφη
Κατηγορία:Μαχητικά αεροσκάφη
Κατηγορία:Αεροσκάφη του Β' Παγκοσμίου Πολέμου